CELEX: 52013PC0186
Language: mt
Date: 2013-04-10
Title: Proposta għal REGOLAMENT TAL-KUNSILL li jemenda l-Anness I tar-Regolament tal-Kunsill (KEE) Nru 2658/87 dwar in-Nomenklatura tat-Tariffa u l-lstatistika u dwar it-Tariffa Doganali Komuni

|
			
		
		
		52013PC0186
		
			Proposta għal REGOLAMENT TAL-KUNSILL li jemenda l-Anness I tar-Regolament tal-Kunsill (KEE) Nru 2658/87 dwar in-Nomenklatura tat-Tariffa u l-lstatistika u dwar it-Tariffa Doganali Komuni /* COM/2013/0186 final - 2013/0098 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
L-għan ta’ dan l-abbozz ta’ Regolament
tal-Kunsill huwa li jipprovdi, fuq bażi awtonoma, trattament mingħajr
dazju għal displays b’pannelli ċatti li jistgħu juru sinjali
minn magni awtomatiċi tal-ipproċessar tad-dejta (ADP) b’livell
aċċettabbli ta’ funzjonalità. Din l-espressjoni tirreferi għal
displays b’pannelli ċatti li, anke jekk huma mhumiex użati biss jew
prinċipalment f’sistema ADP, jistgħu juru sinjali minn magni ADP
b’standard suffiċjenti ta’ prestazzjoni għal min jużahom.
Is-subintestatura 8528 51 tas-Sistema
Armonizzata (HS) tinkludi monitors “ta’ tip unikament jew prinċipalment
użat f’sistema ADP tal-intestatura 8471”. Ir-rata tad-dazju konvenzjonali
għal dawn il-monitors tkun “b’xejn”. Monitors “minbarra dawk tat-tip
użat biss jew prinċipalment f’sistema awtomatika
għall-ipproċessar ta’ dejta tal-intestatura 8471” huma kklassifikati
taħt is-subintestatura HS 8528 59. Ir-rata tad-dazju konvenzjonali
għal dan it-tieni tip ta’ monitors hija “14%”.
Fis-sentenza tagħha fil-Kawża
C-376/07 (Kamino), il-Qorti tal-Ġustizzja tal-Unjoni Ewropea ddikjarat li
l-klassifikazzjoni ta’ monitors għandha ssir fid-dawl
tal-karatteristiċi u l-proprjetajiet oġġettivi ta’ dawk il-monitors,
kemm bħala l-grad ta’ kemm huma kapaċi jwettqu għadd ta’
funzjonijiet kif ukoll għall-istandard ta’ prestazzjoni li huma jiksbu
meta jkun qed iwettqu dawk il-funzjonijiet. 
Il-konverġenza tat-teknoloġiji
diġitali madankollu wasslet għal sitwazzjoni fejn sar diffiċli
ħafna biex jiġi determinat, b’referenza għal karatteristiċi
tekniċi sempliċi u oġġettivi, jekk monitor partikolari
huwiex jew le tip unikament jew prinċipalment użat f’sistema ADP
tal-intestatura 8471. B’mod partikolari, l-iżgurar tal-klassifikazzjoni
korretta u uniformi ta’ displays b’pannelli ċatti li jistgħu juru,
b’livell aċċettabbli ta’ funzjonalità, sinjali kemm minn sistemi ADP
kif ukoll minn sorsi oħra (pereżempju, plejers tad-DVD, kameras
bil-vidjow, riċevituri tas-satellita), sar teknikament impossibbli. 
Bħalissa, parti sinifikanti tal-monitors
importati lejn l-UE huma displays b’pannelli ċatti li jistgħu juru,
b’livell aċċettabbli ta’ funzjonalità, sinjali kemm minn sistemi ADP
kif ukoll minn sorsi oħra. Dan japplika b’mod partikolari għal dawk
li huma l-aktar tipi professjonali li jintużaw f’setturi
speċjalizzati (bħal f’dijanjożi jew riċerka). Sabiex
jiġi żgurat l-iżvilupp razzjonali tal-produzzjoni u l-espansjoni
tal-konsum fi ħdan it-territorju tal-UE u tal-promozzjoni tal-kummerċ
bejn Stati Membri u pajjiżi terzi, huwa fl-interess kemm tal-konsumaturi
Ewropej kif ukoll tal-industrija li jiġi pprovdut trattament mingħajr
dazju għall-monitors imsemmija hawn fuq. 
Il-proposta mehmuża hija meqjusa
approċċ bilanċjat li jqis il-kuntest legali u l-interessi
tal-konsumaturi u tal-industrija Ewropej. 
Il-proposta hija konformi mal-politiki
tal-kummerċ estern u tal-industrija tal-Unjoni. 
Fid-dawl ta’ dak li ntqal hawn fuq, huwa
propost li jiġi emendat ir-Regolament tal-Kunsill (KEE) Nru 2658/87
kif xieraq.
2.           RIŻULTATI TAL-KONSULTAZZJONIJIET
MAL-PARTIJIET INTERESSATI U TAL-VALUTAZZJONIJIET TAL-IMPATT
It-Taqsima dwar in-Nomenklatura tat-Tariffa u
l-Istatistika tal-Kumitat tal-Kodiċi Doganali kienet ikkonsultata
fid-27 ta' Settembru 2012.
L-industrija tal-Unjoni kienet ikkonsultata
fit-13 ta’ Novembru 2012.
3.           ELEMENTI LEGALI TAL-PROPOSTA
Il-bażi legali ta’ din il-proposta hija
l-Artikoli 31 u 32 tat-Trattat dwar il-Funzjonament tal-Unjoni Ewropea.
Il-prinċipju ta' sussidjarjetà ma
japplikax, peress li l-proposta taqa' taħt il-kompetenza esklużiva
tal-Unjoni.
Kif previst mit-Trattat, il-proposta hija
konformi mal-prinċipju tal-proporzjonalità minħabba li
tħeġġeġ il-kummerċ bejn l-Istati Membri u pajjiżi
terzi u tibbilanċja l-interess kummerċjali tal-operaraturi
ekonomiċi (manifatturi fl-Unjoni u importaturi) mingħajr ma tibdel
l-iskeda tal-UE u d-WTO.
Bis-saħħa tal-Artikolu 31
tat-Trattat dwar il-Funzjonament tal-Unjoni Ewropea, ir-rata tat-tariffa
awtonoma hija stabbilita mill-Kunsill li jaġixxi b'maġġoranza
kwalifikata fuq il-bażi ta' proposta min-naħa tal-Kummissjoni. 
4.           IMPLIKAZZJONI BAĠITARJA
Telf ta’ dħul f’Riżorsi Proprji
Tradizzjonali fil-medda ta’ EUR 20.5 miljun fuq bażi annwali
(ibbażata fuq l-istatistika tal-importazzjoni tal-2011).
2013/0098 (NLE)
Proposta għal
REGOLAMENT TAL-KUNSILL
li jemenda l-Anness I tar-Regolament
tal-Kunsill (KEE) Nru 2658/87 dwar in-Nomenklatura tat-Tariffa u
l-lstatistika u dwar it-Tariffa Doganali Komuni
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 31
tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Is-subintestatura HS
8528 51 tinkludi monitors, għajr monitors b’tubu katodiku (CRT), ta’
tip li jintuża biss jew prinċipalment f’sistema awtomatika għal
ipproċessar ta’ dejta tal-intestatura 8471. Monitors minbarra dawk tat-tip
użati biss jew prinċipalment f’sistema awtomatika
għall-ipproċessar ta’ dejta tal-intestatura 8471 huma
kklassifikati taħt is-subintestatura HS 8528 59.
(2)       Skont il-każistika ta’
kawżi maqtugħa tal-Qorti tal-Ġustizzja tal-Unjoni Ewropea[1], il-klassifikazzjoni ta’
monitors jew taħt HS subintestatura 8528 51 jew 8528 59
għandha tkun ibbażata fuq evalwazzjoni kumplessiva
tal-karatteristiċi u l-proprjetajiet oġġettivi ta’ kull monitor
partikolari. 
(3)       Minħabba
l-konverġenza tat-teknoloġiji diġitali sar diffiċli
ħafna biex jiġi determinat, b’referenza għal sempliċement
karatteristiċi tekniċi, jekk monitor partikolari huwiex ta’ tip
użat biss jew prinċipalment f’sistema awtomatika għal
ipproċessar ta’ dejta tal-intestatura 8471. B’mod partikulari,
l-iżgurar li l-klassifikazzjoni korretta u uniformi ta’ displays
b’pannelli ċatti li jistgħu juru, b’livell aċċettabbli ta’
funzjonalità, sinjali kemm minn sistemi awtomatiċi
għall-ipproċessar tad-dejta kif ukoll minn sorsi oħra sar
teknikament impossibbli.
(4)       Sabiex jiġi żgurat
l-iżvilupp razzjonali tal-produzzjoni u l-espansjoni tal-konsum fi
ħdan it-territorju tal-Unjoni u jiġi promoss il-kummerċ bejn
Stati Membri u pajjiżi terzi, huwa fl-interess kemm tal-konsumaturi kif
ukoll tal-industrija tal-Unjoni li tingħata eżenzjoni mid-dazju
għal monitors imsemmija hawn fuq. 
(5)       L-Anness I
għar-Regolament (KE) Nru 2658/87 għandu għalhekk jiġi
emendat skont dan.
ADOTTAT DAN IR-REGOLAMENT:
Artikolu 1
1. L-Anness I għar-Regolament (KEE) Nru
2658/87 huwa emendat kif stabbilit fl-Anness ta' dan ir-Regolament.
2. L-emendi għas-subintestaturi NM
previsti f’dan ir-Regolament għandhom ikunu applikabbli bħala
subintestaturi TARIC sakemm jiġu mdaħħla fin-Nomenklatura
Magħquda skont l-Artikolu 12 tar-Regolament (KEE) Nru 2658/87.
Artikolu 2
Dan ir-Regolament għandu jidħol
fis-seħħ fit-1 ta' Ġunju 2013.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
ANNESS
Fit-Tieni Parti, Taqsima XVI, Kapitolu 85
tal-Anness I tar-Regolament (KEE) Nru 2658/87 ir-ringieli għall-kodiċi
NM 8528 59, 8528 59 10, 8528 59 40 u
8528 59 80 huma sostitwiti b’dan li ġej:
 "8528 59 || – – Oħrajn: ||   ||   
   || – – – Displays b’Pannelli Ċatti li jistgħu juru sinjali minn magni awtomatiċi għall-ipproċessar tad-dejta b’livell aċċettabbli ta’ funzjonalità: ||   ||   
 8528 59 20(1) || – – – – Monokrom || 14(5) || p/st 
   || – – – – Kulur: ||   ||   
 8528 59 31(2) || – – – – – Bi skrin b'teknoloġija tal-kristalli likwidi (LCD) || 14(5) || p/st 
 8528 59 39(3) || – – – – – Oħrajn || 14(5) || p/st 
 8528 59 70(4) || – – – Oħrajn || 14 || p/st. 
(1)        Kodiċi TARIC 8528 59 10 20
(2)        Kodiċi
TARIC 8528 59 40 91
(3)        Kodiċi
TARIC 8528 59 80 91
(4)        Kodiċi TARIC
8528 59 10 90, 8528 59 40 99 u
8528 59 80 99
(5)        Rata awtonoma ta’ dazju: B’xejn
DIKJARAZZJONI FINANZJARJA
LEĠIŻLATTIVA
1.           QAFAS TAL-PROPOSTA/INIZJATTIVA 
              1.1.    Titolu tal-proposta/inizjattiva
Ir-Regolament tal-Kunsill li jemenda
l-Anness I tar-Regolament tal-Kunsill (KEE) Nru 2658/87 dwar
in-Nomenklatura tat-Tariffa u l-lstatistika u dwar it-Tariffa Doganali Komuni
              1.2.    Natura
tal-proposta/inizjattiva
Tipprovdi eżenzjoni awtonoma minn dazji
għal ċerti prodotti industrijali li jaqgħu taħt
l-intestatura 8528 tal-Anness I tar-Regolament tal-Kunsill (KEE) Nru 2658/87
tat-23 ta’ Lulju 1987 dwar in-Nomenklatura tat-Tariffa u l-Istatistika u dwar
it-Tariffa Doganali Komuni ta’ Dwana.
              1.3.    Għan
Li jipprovdi, fuq bażi awtonoma, trattament
mingħajr dazju għal displays b’pannelli ċatti li jistgħu
juru sinjali minn magni awtomatiċi tal-ipproċessar tad-dejta (ADP)
b’livell aċċettabbli ta’ funzjonalità. Din l-espressjoni tirreferi
għal displays b’pannelli ċatti li, anke jekk mhumiex użati biss
jew prinċipalment f’sistema ADP, huma kapaċi juru sinjali minn magni
ADP b’standard suffiċjenti ta’ prestazzjoni għal min jużahom.
              1.4.    Raġunijiet
għall-proposta/inizjattiva
Il-konverġenza tat-teknoloġiji
diġitali wasslet għal sitwazzjoni fejn sar diffiċli ħafna
biex jiġi determinat, b’referenza għal sempliċement
karatteristiċi tekniċi u oġġettivi, jekk monitor
partikolari huwiex ta’ tip unikament jew prinċipalment użat f’sistema
ADP tal-intestatura 8471. B’mod partikulari, l-iżgurar
tal-klassifikazzjoni korretta u uniformi ta’ displays b’pannelli ċatti li
jistgħu juru, b’livell aċċettabbli ta’ funzjonalità, sinjali
kemm minn sistemi ADP kif ukoll sorsi oħra (pereżempju, plejers
tad-DVD, kameras bil-vidjow, riċevituri tas-satellita), sar teknikament
impossibbli. 
Atwallment, parti sinifikanti tal-monitors
importati lejn l-UE huma displays b’pannelli ċatti li jistgħu juru,
b’livell aċċettabbli ta’ funzjonalità, sinjali kemm minn sistemi ADP
kif ukoll minn sorsi oħra. Dan japplika b’mod partikolari għal dawk
li huma l-aktar tipi professjonali li jintużaw f’setturi
speċjalizzati (bħal f’dijanjożi jew riċerka). Sabiex
jiġi żgurat l-iżvilupp razzjonali tal-produzzjoni u l-espansjoni
tal-konsum fi ħdan it-territorju tal-UE u biex jiġi promoss
il-kummerċ bejn Stati Membri u pajjiżi terzi, huwa fl-interess kemm
tal-konsumaturi kif ukoll tal-industrija Ewropej li jingħata trattament
mingħajr dazju għal monitors imsemmija hawn fuq. 
              1.5.    It-tul
ta' żmien u l-impatt finanzjarju
Tul ta' żmien: proposta ta’ tul ta'
żmien mhux limitat.
Impatt finanzjarju: it-telf ta’ dħul
f’Riżorsi Proprji Tradizzjonali huwa fil-medda ta’ EUR 20.5 miljun
fuq bażi annwali (ibbażata fuq l-istatistika tal-importazzjoni
tal-2011).
              1.6.    Metodu/i
ta’ mmaniġġjar previst(i)
Applikazzjoni tad-dispożizzjonijiet
tal-monitoraġġ, il-kontroll u l-immaniġġjar tal-Kodiċi
Doganali tal-Unjoni.
2.           IMPATT FINANZJARJU STMAT TAL-PROPOSTA 
              Impatt stmat fuq id-dħul 
·      ¨           Il-proposta/l-inizjattiva
ma għandha l-ebda impatt finanzjarju fuq id-dħul.
·      x            Il-proposta/l-inizjattiva għandha l-impatt
finanzjarju li ġej:
·                   
x               fuq ir-riżorsi proprji 
·                   
¨             fuq dħul mixxellanju 
EUR miljun (sa tliet punti deċimali)
 Linja tad-dħul tal-baġit: || Approprjazzjonijiet disponibbli għas-sena baġitarja attwali || Impatt tal-proposta / inizjattiva[2] || 
 Sena: N || Sena: N+1 
 Artikolu 120 || / || 8 xhur x EUR 20.5 M 12-il xahar || EUR 20.5 M 
Il-proposta hija ta’ tul ta’ żmien illimitat.
Speċifika l-metodu
għall-kalkolu tal-impatt fuq id-dħul.
Il-kalkolu
tat-telf ta’ dħul f’riżorsi proprji tradizzjonali huwa bbażat
fuq il-valur tal-importazzjonijiet fl-UE matul is-sena 2011 ta’ prodotti
taħt il-kodiċi TARIC 8528 59 10 90,
8528 59 40 90 u 8528 89 80 90. Iċ-ċifri
ġew ipprovduti mill-Eurostat.
L-ewwel
nett, il-valur totali tal-importazzjonijiet tal-monitors bil-kodiċijiet
TARIC 8528 59 10 90, 8528 59 40 90 u
8528 89 80 90 matul is-sena ta’ referenza 2011 ġie
mmultiplikat b’rata ta’ dazju ad valorem (14%). 
It-tieni,
l-ammont tal-ispejjeż tal-ġbir (25%) ġie mnaqqas sabiex jinkiseb
id-dħul totali tar-Riżorsi Proprji Tradizzjonali għall-UE
għas-sena 2011. 
Ir-riżultat
ta’ dan il-kalkolu huwa kif ġej:
-
(kodiċi TARIC 8528 59 10 90: (EUR 10 891 640
x 14%) × 75% = EUR 1 143 622, 20
-
(kodiċi TARIC 8528 59 40 90): (EUR 233 167 690 x 14%)
× 75 % = EUR 24 482 607, 45
-
Kodiċi TARIC 8528 89 80 90: l-ebda kummerċ
fl-2011
Bl-adozzjoni
ta’ dan l-abbozz ta’ proposta mhux il-prodotti kollha li huma kklassifikati
taħt dawn il-kodiċi TARIC ser igawdu trattament mingħajr dazju.
Il-miżura hija applikabbli biss għal ċerti monitors (“displays
b’pannelli ċatti li jistgħu juru sinjali minn magni awtomatiċi
għall-ipproċessar tad-dejta b’livell aċċettabbli ta’
funzjonalità”). 
Meta
jitqies l-ambitu maħsub tal-miżura u n-natura tal-prodotti
disponibbli fis-suq tal-UE, jista’ jiġi stmat li mill-inqas 80%
tal-prodotti li huma attwalment importati taħt il-kodiċijiet TARIC
imsemmija se jaqgħu fl-ambitu ta’ din id-definizzjoni. 
It-telf
totali stmat fid-dħul f’Riżorsi Proprji Tradizzjonali fuq bażi
annwali għandu għalhekk jiġi kkalkulat kif ġej:
(€
1 143 622, 20 + € 24 482 607, 45) * 80% = € 20 500 983, 72
Għas-sena
li fiha l-proposta se tidħol fis-seħħ l-impatt finanzjarju
għandu jiġi kkalkolat proporzjonatament.
It-telf
ta' dħul f'Riżorsi Proprji Tradizzjonali għandu jiġi
kkumpensat mill-kontribuzzjonjiet tal-Istati Membri abbażi tal-ING. 
[1]               Każ C-376/07 Kamino [2009] Ġabra I-1167.
[2]               Fir-rigward tar-riżorsi proprji tradizzjonali (dazji doganali,
imposti fuq iz-zokkor), l-ammonti indikati jridu jkunu ammonti netti,
jiġifieri ammonti grossi wara t-tnaqqis ta’ 25% għall-ispejjeż
tal-ġbir.